Tefik Çanga

Tefik Çanga (1911-1944) ka qenë mësues dhe veprimtar antifashist nga Shkodra.

 Biografia 
Tefik Çanga u lind më 25 nëntor 1911 në Shkoder, në një familje zanatlinjsh të varfër. I ati, Halili, megjithëse i varfër,  duke e kuptuar rëndësinë e shkollës me sakrifica shumë të mëdha u mundua t'u jepte shkollë tre djemve të vetë. Në  vjeshtën e vitit 1921, Tefiku regjistrohet në klasën e parë të shkolles fillore të Perashit, ku i kreu tri klasat e para. Klasën e katërt e kreu gjatë vitit shkollor 1924–25 në shkollen fillore të fshatit Kastriot të Peshkopisë. Këtu shërbente si mësues vēllai i tij i madh. Gjatë këtij viti Tefiku pati bashkënxënës heroin e popullit Nazmi Rushitin dhe dëshmorin e Luftës Nacionale çlirimtare, Demir Gashin. Vitin e fundit të shkolles fillore e kreu në Shkodër, pas një viti.

Në Shkodër bën një klasë të shkollës industriale dhe në shtator të vitit 1933 futet në klasën e parë të gjimnazit të shtetit. Ne gjimnaz bie në kontakt me idetë komuniste.

Ka pasur prirje letrare dhe shkruante vetë disa skeçe dhe drama, si p.sh, pjesën "Rrethimi i Oso Kukës në Vraninë". Merr pjesë në organizimin e grupit letrar të  gjimnazit (në kuadër të shoqërisë "Besa") dhe në shfaqjen e shumë pjesëve me  pērmbajtje patriotike.

Duke e ditur prirjen dhe deshirën e madhe te Tefikut per t'u marrë me pikturë, megjithëse në  pamundësi për të siguruar bursë,i  ati me sakrifica shumë të mëdha e  dërgon në Bukuresht të Rumanisë, në shtator të vitit 1938, që ti ndjekë studimet. Këtu Tefiku kreu vitin e parë të Fakultetit të Arteve të Bukura. 7 Prilli i vitit 1939 e  gjeti në Bukuresht, ku merr pjesë në demonstratën antifashiste të studentëve shqiptarë, dhe të anëtarëve të kolonisë shqiptare të këtij qyteti kundër pushtimit fashist të Shqipërisë. Në verën e vitit 1939 kthehet në Shqipëri per pushime verore dhe autoritetet fashiste nuk e lejojnë të shkojë më në Rumani për ti vazhduar studimet.

Tefiku vendoset në Tiranë, ku shumë shpejt bie në kontakt dhe lidhet me anëtarët e grupeve komuniste dhe filloi aktivitetin revolucionar. Gjatë tri vjetëve punon në sektorë të ndryshëm në Tiranë dhe në Shëngjin, pa e ndërprerë pa asnjë çast luftën kundër fashizmit. Nga fillimi i vitit 1942 Tefiku vjen në Kosovë dhe vendoset në Ferizaj. Ka qenë drejtor i Magazinës së drithit, që quhej "Sasteb". Si njeri human që ka qenë, u ka  ndihmuar familjeve të varfra, duke u shpërndarë  miell. Meqë në atë kohë, ishte i organizuar në punën ilegale antifashiste, Tefiku prej "Sastebit" me miell i ka furnizuar njësitet ushtarake  antifashiste, që vepronin në malet e Sharrit.  Shpeshherë, në magazinën e drithit ka strehuar udhëheqësit e ndryshëm të Lëvizjes antifashiste të asaj kohe, që kanë qenë të ndjekur nga regjimi  fashist.

 Shih edhe 
 KF Tefik Çanga
 SHFMU "Tefik Çanga" në Ferizaj

 Referime 

Kategoria:Lindje 1911
Kategoria:Njerëz nga Shkodra
Kategoria:Arsimtarë shqiptarë
Kategoria:Vdekje 1944
Kategoria:Tefik Çanga